Lishe bora

LISHE BORA

Chakula ni kitu Cha muhimu katika maisha ya Kila mwanadamu. Kila mtu
hukubaliana na hili. Aidha, jambo la muhimu sana sio jinsi
inavyoandaliwa Wala kipimo iliwapo. La muhimu zaidi ni kuweza kupata
lishe bora. Mara nyingi Madaktari na Wanasayansi wanasisitiza ya kwamba
Kila mtu anafaa kula vyakula mbalimbali ili kupata virutubisho
vinavyohitajika mwilini. Virutubisho husaidia katika kukinga mwili dhidi
ya magonjwa na pia kuwezesha mwili kukua ipasavyo. Kwa hivyo hili ni
jambo linalopaswa kupewa kipao mbele katika Kila jamii Dunia nzima.

Ijapokuwa mara nyingi watu wameendelea kupuuza haya, wadau katika wizara
ya afya wanaendelea kusisitiza umuhimu wake. Watoto Kwa vijana na hata
wakongwe wanapaswa kupata lishe bora ili tuweze kuwa na jamii yenye afya
nzuri. Wadau husema ya kwamba jamii yenye afya njema ndiyo hufanya kazi
Bora.

Tukiangazia lishe bora, tunaagalia vyakula vingi vinavyoleta virutubisho
tofauti tofauti. Kwa kawaida Kuna aina tatu ya vyakula huangaziwa Sana
katika idara hili. Kwanza ni kabohidrati. Vyakula vya aina hii ni kama
mahindi, Mchele na kadhalika. Kazi ya kabohidrati Sana Sana ni kupeana
nguvu mwilini. Pili Kuna protini. Hii husaidia katika ukuaji na
kuimarisha mwili. Protini hupatikana katika vyakula vinavyotokana na
mimea na hata katika wanyama. Zinazotokana na mimea ni kama maharagwe
ilhali protini ambazo hupatikana katika wanyama ni nyama, mayai na
mengine. Tatu ni vitamini. Kazi yake haswa inayojulikana ni kusaidia
mwili ili vidonda viweze kupona haraka. Vitamini hupatikana Sana katika
matunda na mboga. Kulingana na kazi ya chakula mbalimbali mwilini, Kila
mtu yapaswa kuzingatia wanaosema wahudumu wa afya.

Swala la muhimu Sasa ni kwa nini watu hawatilii maanani swala hili la
lishe bora? Kulingana na utafiti mbalimbali, takwimu yaonyesha kuwa ni
wachache mno huzingatatia na kufuata jinsi ya kula ipasavyo. Wengi wa
wale wanaofanya hivyo ni wale wako na uwezo kifedha. Hi ni kwa sababu
wasio na uwezo kifedha mara nyingi husema Bora uhai. Kwa hivyo hununua
tu aina mbili ya vyakula au Moja isiyoweza kuwapea virutubisho
vipasavyo. Wao husema Bora wamepata kutoa makali ya njaa na kupata
kushiba. Kwa hivyo Kinga mwilini inakosekana. Pia utapata ya kwamba
wanakosa afya njema. Sasa wanakuwa rahisi wa kupatwa na magonjwa
mbalimbali.

Ukosefu wa fedha na uhaba wa vyakula ndio chanzo kuu cha ukosefu wa
lishe bora. Wengi husema ya kwamba vyakula vimekuwa bei Kali haswa
matunda. Kwa hivyo utapata wale walio ma mapato ya chini watakosa
kuyanunua matunda Kwa sababu ya bei. Kwa mfano wanaoishi katika mitaa ya
mabanda wengi wao hula tu matunda wakienda vijijini. Hii ni kwa sababu
bei ya tunda Moja huenda ukawa ndio ya kununua chakula Cha kutosha Kwa
siku mzima katika familia Moja.

Ingawa watu hawazingatii haya, umuhimu wa lishe bora umedhihirika wazi
wakati huu wa korona. Mtu yeyote aliyepatwa na ugonjwa huu aliambiwa
Moja wapo ya tiba ama hoja muhimu ni kupata kula ipasavyo na kunywa maji
mingi. Kwa hivyo wagonjwa wengi wamejaribu kufanya hivyo na matokeo Yao
yamekuwa Bora. Kulingana na hayo yote, watu wengi wamegundua ya kwamba
lishe bora ni kitu cha muhimu sio tu wakati huu wa korona, Bali katika
Kila Hali ili mtu awe na afya njema na kuweza kupata Kinga dhidi ya
magonjwa.